KBounce'i käsiraamat

# KBounce'i käsiraamat

Tomasz Boczkowski `<tboczkowski@onet.pl>`

Korrektor: Eugene Trounev
Tõlge eesti keelde: Marek Laane
Versioon 0.11 (KDE
4.11) (2013-05-05)

Autoriõigus © 2002 Aaron J. Seigo

Autoriõigus © 2007 Tomasz Boczkowski

Autoriõiguse märge

See käsiraamat kirjeldab mängu KBounce versiooni 0.11.

Tabelite nimekiri

4.1. Tööriistariba nupud

Peatükk 1. Sissejuhatus
Sissejuhatus

# Peatükk 1. Sissejuhatus

### Mängu tüüp:

mõistatus, arkaadmäng

### Mängijate arv:

Üks

KBounce on ühele mängijale mõeldud arkaadmäng, mis nõuab ka veidi nuputamist.

Seda mängitakse seintega ümbritsetud mänguväljal, kus seinte vastu põrkudes liigub kaks või rohkem palli. Mängija võib rajada uusi seinu, mis piirab aktiivse mänguvälja suurust.

Mängu eesmärk on täita vähemalt 75% väljast ja suunduda järgmisele tasemele.

Peatükk 2. Kuidas mängida
Kuidas mängida

# Peatükk 2. Kuidas mängida

Mängija ongi õigupoolest ristkülikuline mänguväli, mida ümbritsevad seinad. Väljal liigub seinte vastu põrgates kaks või rohkem kuuli. Mängu eesmärk on piirata pallide liikumisruumi.

Aktiivse mänguvälja suurus kahaneb sedamööda, kuidas mängija loob uusi seinu, mis sulgevad ala pallidele liikumiseks. Taseme läbitegemiseks peab mängija kahandama aktiivse mänguvälja suurust lubatud aja jooksul vähemalt 75%.

Uut seina saab luua hiire vasaku nupuga mänguvälja aktiivsel osal klõpsates. Klõpsamiskohast hakkab sein kasvama kahes vastassuunas. Korraga saab ekraanil kasvada ainult üks sein kummaski suunas.

Kui hiir asub aktiivsel väljal, on kursor näha kahe vastassuunas osutava noolena kas rõhtsalt või püstiselt. Nooled osutavad suunda, kuhu sein hakkab tekkima, kui klõpsata hiire vasaku nupuga. Suunda saab muuta hiire parema nupuga klõpsates.

Uuel seinal on kaks “pead”, mis roomavad klõpsamiskohast kahes vastandlikus suunas. Sein on valmis alles siis, kui “pea” kohtab olemasolevat seina. Kui pall tabab kasvavat seina enne seda, kui pea on jõudnud olemasoleva seinani, kaob tekkiv sein täielikult ning mängija kaotab ühe elu. Kui pall tabab pead seina kasvamise suunast, peatub seina tekkimine ning see muutub püsivaks, ilma et mängija elu kaotaks. Kui pall tabab pead muust suunast, põrkab ta tagasi ning sein jätkab kasvamist.

Peatükk 3. Mängureeglid, strateegia ja nõuanded
Mängureeglid, strateegia ja nõuanded

# Peatükk 3. Mängureeglid, strateegia ja nõuanded

## Mängureeglid

Mäng algab tasemel 1, kus väljal liigub kaks palli. Mängijal on kaks elu ja 90 sekundit taseme edukaks läbimiseks.

Igal n-ndal tasemel on n + 1 palli. Mängijal on n + 1 elu ning 3+ * ( n + 2 ) sekundit taseme läbimiseks.

Kui pall põrkab kokku kasvava seinaga, kaotab mängija elu. Erandiks on juhtum, kus pall põrkab kokku seina “peaga”, mille puhul elu ei kaotata.

Igal tasemel on eesmärgiks täita vähemalt 75% väljast seinaga.

Kõigi elude kaotamisel ja aja ületamisel mäng lõpeb.

Taseme läbimisel saab mängija 15 punkti iga allesjäänud elu eest ning boonust vastavalt pallide arvule ja klotside arvule, mis ületavad nõutavat 75%-list täidetust. Samuti suundub mängija järgmisele tasemele.

Strateegia ja nõuanded
Strateegia ja nõuanded

## Strateegia ja nõuanded

- Enamik mängijaid arvab, et mäng muutub üsna keeruliseks alles kolmandal või neljandal tasemel, kus väljal on juba märksa rohkem palle.

- KBounce'i eduka läbimängimise saladus on “koridoride” loomine. Koridori rajamiseks hakka looma kaht seina suhteliselt olemasoleva seina lähedal ning püüa see ajastada nii, et kui ka üks sein saab tabamuse ja kaob, siis teine saab lõpuni kasvada ning nii püsivaks muutuda.

  Sel moel tekib kitsas, vaid mõne ruudu laiune koridor, mida kolmest küljest ümbritseb sein. Oota, kuni mõni pall koridori avatud otsast sisse astub ning sulge siis koridor uue seinaga. Kuigi on usutav, et koridori loomine läheb sulle elu maksma, võid nii hea õnne korral ka mitu palli ühteainsasse kitsasse koridori kinni saada.

- Viimane nõuanne — ära kiirusta! Aega on päris palju, nagu näitab ka väli Aeg akna allservas. Kiirustamine võib vaid häda kaasa tuua!

Peatükk 4. Liidese tutvustus
Liidese tutvustus

# Peatükk 4. Liidese tutvustus

## Tööriistariba

Tööriistaribal asuvad mõned kõige sagedamini kasutatavate funktsioonidega nupud.

Tabel 4.1. Tööriistariba nupud

Nupp | Nimi | Menüüvaste | Toiming
--- | --- | --- | ---
| Uus | Mäng → Uus | Alustab uut mängu. Kui parajasti mängi käib, puhastab välja ja käivitab mängu tasemel 1.
| Paus | Mäng → Paus | Peatab või taasalustab mängu.

Menüüelemendid
Menüüelemendid

## Menüüelemendid

### Menüü Mäng

Mäng → Uus (Ctrl+N)

  Alustab uut mängu.

Mäng → Lõpeta mäng (Ctrl+End)

  Lõpetab käesoleva mängu.

Mäng → Paus (P)

  Peatab või taasalustab mängu.

Mäng → Näita rekordeid (Ctrl+H)

  Avab edetabelit näitava dialoogi.

Mäng → Välju (Ctrl+Q)

  Lõpetab KBounce'i töö ja väljub. Kui mäng parajasti käib, loetakse see kaotatuks.

### Menüü Seadistused

Seadistused → Helide esitamine

  Märkimisel mängitakse KBounce'i helisid.

Seadistused → Raskusaste

  Määrab mängu raskusastme. Suurema raskusastme korral ehitatakse seina aeglasemalt, pallid aga liiguvad kiiremini. Nii on märksa raskem mängulaual teatavat ala seinaga ümbritseda.

Lisaks on KBounce'il tavapärased KDE seadistuste ja abimenüü elemendid, mille kohta leiab rohkem teavet KDE põhialuste käsiraamatu osadest Menüü Seadistused ja Menüü Abi.

Peatükk 5. Korduma kippuvad küsimused
Korduma kippuvad küsimused

# Peatükk 5. Korduma kippuvad küsimused

5.1. Ma soovin muuta mängu välimust. On see võimalik?
5.2. Tegin vea. Kas selle saab tagasi võtta?
5.3. Kas mängida saab ka klaviatuuri abil?
5.4. Ma pean mängust väljuma, aga mäng ei ole veel läbi. Kas ma saan oma seisu salvestada?

5.1. | Ma soovin muuta mängu välimust. On see võimalik?
| Jah. KBounce'i teema muutmiseks kasuta menüükäsku Seadistused → KBounce'i seadistamine...
5.2. | Tegin vea. Kas selle saab tagasi võtta?
| KBounce ei võimalda “tagasivõtmist”.
5.3. | Kas mängida saab ka klaviatuuri abil?
| Ei, KBounce'i ei saa klaviatuuri abil mängida.
5.4. | Ma pean mängust väljuma, aga mäng ei ole veel läbi. Kas ma saan oma seisu salvestada?
| KBounce ei võimalda veel “salvestamist”.

Peatükk 6. Mängu seadistamine
Mängu seadistamine

# Peatükk 6. Mängu seadistamine

KBounce'i seadistustedialoog võimaldab valida KBounce'i visuaalse teema.

Uue teema valimiseks vali see lihtsalt loendist. Kõigi nimekirja elementide juures on teena nimest vasakul näha väike eelvaatlus. Valik rakendatakse kohe.

Kui oled valitud teemaga rahul, klõpsa nupule OK, mis asub dialoogi allosas.

Peatükk 7. Autorid ja litsents
Autorid ja litsents

# Peatükk 7. Autorid ja litsents

KBounce

- Stefan Schimanski `(schimmi AT kde.org)` - algne autor

- Sandro Sigala `(ssigala AT globalnet.it)` - edetabel

- Benjamin Meyer `(ben+kbounce AT meyerhome.net)` - kaastöö

- Dmitry Suzdalev `(dimsuz AT gmail.com)`

- Tomasz Boczkowski `(tboczkowski AT onet.pl)` - portimine KDE4 ja KGameCanvas peale

Dokumentatsiooni autoriõigus 2002: Aaron J. Seigo `(aseigo AT kde.org)`

Dokumentatsiooni autoriõigus 2007: Tomasz Boczkowski `(tboczkowski AT onet.pl)`

See käsiraamat on pühendatud Dennis E. Powellile.

Tõlge eesti keelde: Marek Laane `(bald AT smail.ee)`

Käesolev dokumentatsioon on litsenseeritud vastavalt GNU Vaba Dokumentatsiooni Litsentsi tingimustele.

Käesolev programm on litsenseeritud vastavalt GNU Üldise Avaliku Litsentsi tingimustele.

Lisa A. Paigaldamine
Paigaldamine

# Lisa A. Paigaldamine

KBounce on osa KDE projektist http://www.kde.org/.

KBounce asub paketis kdegames KDE projekti peamises FTP saidis ftp://ftp.kde.org/pub/kde/.

Et KBounce oma süsteemis kompileerida ja paigaldada, anna KBounce baaskataloogis järgmised käsud:

    % ./configure
    % make
    % make install

Kuna KBounce kasutab autoconf'i ja automake'i, ei tohiks kompileerimisel probleeme esineda. Kui neid siiski ette tuleb, anna sellest palun teada KDE meililistides.